Klein lensieburgers - HeleenMeyer
Dec 8, 2017 | Kosblik 101 / Lunch boxes, Mains, Vegetarian
Jogurt of guacamole as bykomstigheid
Sukkel jy dalk om lensies op ’n interessante manier deel te maak van jul etes? Hierdie lensieburger-resep is baie soortgelyk aan dié van ’n tuisgemaakte maalvleispattie (terloops, pattie is deesdae ’n erkende woord in Afrikaans) en so maklik om te maak. Die resep is vir Cooking from the heart se eerste resepteboek ontwikkel en dit was nog altyd baie gewild, want dis geurig, eenvoudig om voor te berei en regtig bekostigbaar.
Lensies het van nature ’n baie neutrale, maar effens neuterige geur, so die regte geurmiddels is belangrik. Sit dit voor met ’n interessante verskeidenheid vars bestanddele en ’n sous wat alles komplimenteer, soos ongegeurde jogurt of guacamole. Maak gerus die eenvoudige koolslaai as alternatief vir slaaiblare – dit omskep ’n lensieburger sommer dadelik in ’n gourmet-burger. Die slaai is in meer detail onderaan die pattie-resep beskryf. Sit die lensiepatties voor in volkoringbroodjies van jul keuse met iets waarvan die kinders in ’n burger sal hou, bv. komkommer of skyfies tamatie.
Die Droëbone Produsente Organisasie verskaf beide gedroogde en geblikte lensies en bone en vir vandag se resep én veral in die vakansietyd, is die gerief van ’n geblikte weergawe ideaal. Lensies is ’n bron van proteïen en onverfynde stysel, wat meer vullend is en jou langer versadig hou.
Westfalia het vier veelsydige avokado-olies op die rak en deesdae is dit in pragtige, slank nuwe verpakking beskikbaar. Die gewone olie is ongegeur en het ’n neutrale smaak, so selfs mense wat nie van avokado hou nie, sal die olie lekker kan gebruik, want dit smaak glad nie na avokado nie, maar het al die gesonde olies waarvoor avokado bekend is. Ek braai graag iets soos die lensie-patties of enige ander bestanddele in die gewone olie, as ek nie ’n spesifieke geur daaraan wil gee nie. Die olie het ’n hoë brandpunt, so dit bly stabiel, selfs al word dit warm gemaak. Vir die kool-en-komkommerslaai is die suurlemoengegeurde olie (beslis my gunsteling in die reeks) ’n perfekte slaaisous en heelwat gesonder as die tipiese mayonnaise vir in ’n koolslaai. Hul webwerf het nog lekker resepte, of volg hul Pinterest-blad, sommer via die webwerf, as jy wil sien wat nog alles met hul reeks avokado-olies gemaak kan word.
Kyk gerus na die volledige insetsel op my Facebook-blad om meer te leer oor die lensieburgers en maniere waarop dit voorgesit kan word.
Lewer 15 – 20 klein patties
15 ml (1 e) Westfalia gewone avokado-olie vir braai
1. Druk lensies en bone met ’n vurk of aartappeldrukker fyn. Meng met die res van die bestanddele, behalwe die olie.
2. Verhit ’n bietjie van die olie oor matige hitte in ’n groot braaipan (gebruik ’n AMC 28 cm Chef’s pan). Skep sowat 60 ml van die mengsel per koekie in die braaipan.
4. Sit voor as klein lensieburgers op volkoringpitas of -broodrolletjies, met vars slaaibestanddele en ongegeurde jogurt of guacamole. En maak ’n vinnige kool-en-komkommerslaai – sien die wenk hieronder.
1. Geblikte lensies werk goed vir die resep of kook self lensies. Selfs gaar lensies wat dalk oorgebly het van ’n vorige ete kan gebruik word. Bruin lensies hoef nie geweek te word nie en kook sowat 30-35 minute. Kook rou lensies soos rys, met 625 ml water vir elke 250 ml rou lensies. Gebruik 250-375 ml gaar lensies vir hierdie resep.
2. Vinnige kool-en-komkommerslaai: Meng fyngesnyde wit kool, komkommerrepies en kruisementblare om saam met die burgers te geniet. Geur die slaai met Westfalia se suurlemoen-gegeurde avokado-olie in plaas van mayonnaise vir ‘n vars burger-bykomstigheid.
3. Gebruik gerasperde appel in plaas van die wortel, as nog ’n manier om ’n natuurlike soet smaak aan die lensiekoekies te gee.